ଏହି ଦୀପାବଳି ଅବସରରେ ବକ୍ସ ଅଫିସରେ ୩ଟି ଫିଲ୍ମ ରିଲିଜ ହୋଇଛି । ଏହି ଫିଲ୍ମଗୁଡିକ ମଧ୍ୟରେ ଜୋରଦାର ଟକ୍କର ଦେଖିବାକୁ ମିଳିଛି । ଅକ୍ଷୟ କୁମାରଙ୍କ ଫିଲ୍ମ ହାଉସଫୁଲ 4, ତାପସୀ ପନ୍ନନ ଓ ଭୂମି ପେଡନେକରଙ୍କ 'ସାଣ୍ଡ କୀ ଆଖ' ଓ ରାଜକୁମାର ରାଓଙ୍କ ଫିଲ୍ମ ମେଡ ଇନ ଚାଇନା ଏହି ଶୁକ୍ରବାର ଅର୍ଥାତ ଅକ୍ଟୋବର ୨୫ରେ ସିନେମା ହଲରେ ରିଲିଜ ହୋଇଯାଇଛି । ପ୍ରାୟ ୧୦ ବର୍ଷ ପରେ ଆମକୁ ଏହି ୩ଟି ଫିଲ୍ମ ମଧ୍ୟରେ ଦୀପାବଳି କ୍ଲାଶ ଦେଖିବାକୁ ମିଳୁଛି । ଗୋଟିଏ ପଟେ ତାପସୀ ଓ ରାଜକୁମାର ରାଓଙ୍କ ଫିଲ୍ମର ପ୍ରଶଂସା ହେଉଥିବା ବେଳେ ଅକ୍ଷୟ କୁମାରଙ୍କ ଫିଲ୍ମର ଚର୍ଚ୍ଚା ଲାଗି ରହିଛି ।
